РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  10

от заседание на Комисия ”Професионална квалификация, информационни технологии и статистика” на ВСС,
проведено на 08.03.2016 г.

Днес, 08.03.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел "ИОВСС", Румен Митев - началник отдел „Статистически анализ и обработка на данни“ дирекция „ИТСС“ - АВСС, Юлиана Стойнева – мл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Информация за надградена база данни в четири пилотни съдилища и готовност за пускане в реална експлоатация на Единния електронен портал на съдебната власт, изграден по проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“ с рег. № 13-33-2/27.12.2013 г., осъществяван с финансовата подкрепа на Оперативна програма „Административен капацитет“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1.	Единният електронен портал на съдебната власт, изграден по проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“, да бъде пуснат в реална експлоатация.
1.2.	Да се уведомят Окръжен съд гр. Благоевград, Районен съд гр. Благоевград, Окръжен съд гр. Смолян и Районен съд гр. Смолян за пускане в реална експлоатация на портала.
1.3.	Да се изпрати запитване до „Абати“ АД за готовността за включване към Единния портал на Върховния касационен съд и Апелативен съд гр.София, както и за възможността и сроковете за включване на останалите съдилища, използващи системата АСУД към портала.  
1.4.	Да се поиска от „Абати“ АД уточнения график за обучение на адвокати съвместно с Висш адвокатски съвет за работа с Единния портал.

2.ОТНОСНО: Писмо от председателя на Окръжен съд гр. Благоевград относно Правила за достъп до електронни съдебни дела в Единния портал за електронно правосъдие на ВСС.
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. Предоставянето на достъп до информацията в Единния електронен портал на вещи лица и съдебни заседатели трябва да се извършва при спазване на Правилата за достъп до електронни съдебни дела в Единния портал за електронно правосъдие след направено изрично волеизявление. 
2.2. Да се уведоми председателя на Окръжен съд гр. Благоевград за решението на комисията.

3.ОТНОСНО: Становище на управителя на „Смарт системс 2010“ ЕООД относно въпроси, свързани с работата на Централизираната система за разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ИЗПРАЩА становището на управителя на „Смарт системс 2010“ относно въпроси, свързани с работата на Централизираната система за разпределение на делата на Комисия по анализ и отчитане степента на натовареност на органите на съдебната власт на ВСС.
3.2. Да се поиска от „Смарт системс 2010“ ЕООД обобщено становище по въпросите и проблемите поставени от съдилищата, касаещи алгоритъма на работа на системата и предложения за промени в начина на работа.
3.3. Становището и предложението от „Смарт системс 2010“ ЕООД да бъде внесено в заседание на ВСС, след получаването му.

4.ОТНОСНО: Използване на Централизираната система за разпределение на делата.
Приложение: Писма от Апелативен съд гр. Бургас, Административен съд гр. Враца и Районен съд гр. Пловдив.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПРИЕМА за сведение писмата от председателите на Апелативен съд гр. Бургас, Административен съд гр. Враца и Районен съд гр. Пловдив относно въпроси, свързани с използването на Централизираната система за разпределение на делата.
4.2. ИЗПРАЩА писмата от председателите на Апелативен съд гр. Бургас, Административен съд гр. Враца и Районен съд гр. Пловдив на разработчика на Централизираната система за разпределение на делата, за становище, съгласно решението на комисията по т.3.2.  от днешното заседание.

5.ОТНОСНО: Решение на Комисия по анализ и отчитане степента на натовареност на органите на съдебната власт относно предложения от „Информационно обслужване“ АД за допълване на статистически кодове в актуализираните кодове, приети с решение на ВСС, протокол №62/16.12.2015 г.
Приложение: Извлечение от протокол №8/23.02.2016 г. от заседание на КАОСНОСВ.

При използването на статистически кодове, включително  и при внедряването на нови кодове в системите за управление на съдебните дела няма технически проблеми. Предложенията на магистрати касаят допълване на приетите от ВСС кодове.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ПРЕДЛАГА на Комисия по анализ и отчитане степента на натовареност на органите на съдебната власт на ВСС предложенията за допълване на статистическите кодове, приети с решение на ВСС по протокол №62/16.12.2015 г., да бъдат обсъдени от представители на работните групи и магистратите, които са ги направили.

6.ОТНОСНО: Решение на Комисия по правни въпроси относно запитване за приложението на чл.123 от Кодекса на труда по отношение на служителите на „Информационно обслужване“ АД, поддържащи Национална информационна система „ДЕЛФИ“ във фирмено отделение на Софийски градски съд. 
Приложение: Извлечение от протокол №8/22.02.2016 г. от заседание на КПВ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Да се уведомят  Софийски градски съд и „Информационно обслужване“ АД за предприетите действия от КПКИТС и за решението на Комисия по правни въпроси относно приложението на чл.123 от Кодекса на труда по отношение на служителите на „Информационно обслужване“ АД, поддържащи Национална информационна система „ДЕЛФИ“ във фирмено отделение на Софийски градски съд.
6.2. Да се организира среща със Софийски градски съд и „Информационно обслужване“ АД по повдигнатия въпрос.

7.ОТНОСНО: Писмо от „Информационно обслужване“ АД относно допълване обхвата на данни, които се предават от деловодните системи на съдилищата към Информационната система за производството по несъстоятелност.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ПРЕПРАЩА писмото от „Информационно обслужване“ АД относно допълване обхвата на данни, които се предават от деловодните системи на съдилищата към Информационната система за производството по несъстоятелност  на Министерство на правосъдието за осигуряване на средства за доработване на системите.

8.ОТНОСНО: Писмо от Инспектората към ВСС относно статистически таблици за дейността на съдилищата за 2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. ВЪЗЛАГА на експертите от отдел „ Статистически анализ и обработка на данни“ да предоставят наличните статистически данни за дейността на съдилищата за 2015 г. в електронен вариант на Инспектората към ВСС.
8.2. Да се изпрати писмо на председателя на СРС за предоставяне на статистическите данни за дейността на съда за 2015 г.

9.ОТНОСНО: Предложение от Върховен касационен съд относно създаване на организация за въвеждане на Европейския идентификатор за съдебна практика (ECLI)  в България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. ВЪЗЛАГА на създадената работна група, относно въвеждането на Европейския идентификатор за съдебна практика (ECLI), да предложи конкретни стъпки за организация за въвеждането на идентификатора на съдебната практика.

10.ОТНОСНО: Писмо от Министерство на правосъдието относно проект на Закон за изменение и допълнение на Закона за съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. ПРИЕМА за сведение писмото от Министерство на правосъдието относно проекта на Закон за изменение и допълнение на Закона за съдебната власт.

11.ОТНОСНО: Искане от председателя на Районен съд гр. Добрич за осигуряване на средства за закупуване на компютърна техника и периферни устройства за новоназначени магистрати.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Целесъобразно е осигуряване на средства за закупуване на 3 броя компютърни конфигурации и 3 броя принтера за новоназначени магистрати, след представяне на нови оферти, съгласно утвърдените лимити по протокол № 18/29.04.2014 г., т.14. 
11.2. Изпраща решението по т.11.1 на председателя на Районен съд гр. Добрич.

12.ОТНОСНО: Искане от председателя на Районен съд гр. Самоков за осигуряване на средства за закупуване на сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

12.1. Целесъобразно е осигуряването на средства на Районен съд гр. Самоков за закупуване на 1 брой сървър среден клас на стойност 5 380,00 лв. с ДДС.
12.2. Изпраща решението по т.12.1 на комисия „Бюджет и финанси“ на ВСС, по компетентност.

13.ОТНОСНО: Искане от председателя на Окръжен съд гр. Варна за осигуряване на средства за закупуване на защитна стена за нуждите на съда.

    КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. ОТЛАГА за следващо заседание. 
13.2. Да се изиска информация от председателя на Окръжен съд гр. Варна за начина и лицата установили повредата в защитната среда, както и необходимостта от защитна стена от висок клас, посочена в писмото. 

14.ОТНОСНО: Искане от председателя на Административен съд гр. Добрич за осигуряване на средства за закупуване на компютърни конфигурации и сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. ВРЪЩА искането на председателя на Административен съд гр. Добрич за докомплектуване с оферти, съгласно приетите от ВСС по протокол No 23/05.06.2014г. Правила. 
14.2. Да се изпрати запитване до председателя на Върховен административен съд относно въвеждането на Единната деловодна-информационна система за административните съдилища и необходимостта от осигуряване на локални сървъри.
14.3. ИЗПРАЩА решението по т.14.1 на председателя на Административен съд гр. Добрич.  

15.ОТНОСНО: Искане от председателя на Окръжен съд гр. Варна относно минималните стандарти за оборудване на пресофис и необходими информационни масиви в съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

15.1. Всички постъпили искания от окръжните съдилища относно минималните стандарти за оборудване на пресофис и необходими информационни масиви в съдебната власт да се събират и ще се разгледат на следващо заседание на комисията. 

16.ОТНОСНО: Искане от председателя на Районен съд гр. Севлиево за осигуряване на средства за закупуване на компютърни конфигурации, сървър, UPS за сървър, мултифункционални устройства и документни скенери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

16.1 Целесъобразно е осигуряването на средства на Районен съд гр. Севлиево за закупуване на сървър на стойност 7 233,00 лв. с ДДС, UPS за сървър на стойност 1 317,00 лв. с ДДС и 2 броя мултифункционални устройства на обща стойност 1 240 лв. с ДДС.
16.2. ОТЛАГА разглежданото на искането в останалата част с оглед планиране на централизирана поръчка за доставка на техника за нуждите на ОСВ. 
16.3. Изпраща решението по т.16.1 на комисия „Бюджет и финанси“ на ВСС, по компетентност.

17.ОТНОСНО: Искане от председателя на Районен съд гр. Карнобат за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

17.1. Целесъобразно е осигуряването на средства на Районен съд гр. Карнобат за закупуване на 2 броя компютри на обща стойност 1 398,00 лв. с ДДС и  3 броя принтери на обща стойност 600,00 лв. с ДДС за аварирали.
17.2. ОТЛАГА разглежданото на искането в останалата част с оглед планиране на централизирана поръчка за доставка на техника за нуждите на ОСВ. 
17.3. Изпраща решението по т.17.1 на комисия „Бюджет и финанси“ на ВСС, по компетентност.

18.ОТНОСНО: Искане от председателя на Районен съд гр. Чепеларе за осигуряване на средства за закупуване на периферна техника - принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

18.1. Целесъобразно е осигуряването на средства на Районен съд гр. Чепеларе за закупуване на 1 брой принтер на стойност 238,80 лв. с ДДС за аварирал.
18.2. ОТЛАГА разглежданото на искането в останалата част с оглед планиране на централизирана поръчка за доставка на техника за нуждите на ОСВ.
18.3. Изпраща решението по т.18.1 на комисия „Бюджет и финанси“ на ВСС, по компетентност.

19.ОТНОСНО: Искане от председателя на Районен съд гр. Пирдоп за осигуряване на средства за закупуване на сървър, UPS за сървър и скенер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

19.1. ВРЪЩА искането на председателя на Районен съд гр. Пирдоп в частта за сървър и UPS за сървър за предоставяне на нови оферти за сървър от нисък клас, съгласно утвърдените лимити по протокол №18/29.04.2014 г., т.14.
19.2. ОТЛАГА разглеждането на искането от председателя на Районен съд гр. Пирдоп за осигуряване на средства за закупуване на скенер с оглед планиране на централизирана поръчка за доставка на техника за нуждите на ОСВ.

20.ОТНОСНО: Искане от председателя на Районен съд гр. Айтос за осигуряване на средства за закупуване на многофункционална копирна машина.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

20.1. Искането от председателя на Районен съд гр. Айтос за осигуряване на средства за закупуване на многофункционална копирна машина, не е от компетентността на комисия „ПКИТС“.
20.2. Изпраща решението на комисия „Бюджет и финанси" на ВСС, по компетентност.

21.ОТНОСНО: Искане от председателя на Районен съд гр. Пещера за  осигуряване на средства за закупуване на многофункционално устройство.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

21.1. Целесъобразно е осигуряване на средства за закупуване на 1 брой многофункционално устройство, след представяне на нови оферти, съгласно утвърдените лимити по протокол № 18/29.04.2014 г., т.14. 
21.2. Изпраща решението по т.21.1 на председателя на Районен съд гр. Пещера. 

22.ОТНОСНО: Доклад от инж. Светослав Неделчев – началник отдел ИО на ВСС в дирекция „ИТСС“ относно кадрово обезпечаване.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

22.1. Приема доклада от инж. Светослав Неделчев – началник отдел ИО на ВСС в дирекция „ИТСС“ относно кадрово обезпечаване.
22.2. ВЪЗЛАГА на Главния секретар на ВСС да сформира работна група от експерти за изготвяне на конкретни предложения за промяна в Правилника за администрацията в съдилищата.

23.ОТНОСНО:  Писмо от председателя на Окръжен съд гр. Бургас относно приложение на индексите за отчитане на резултатите по делата от въззивна и касационна проверка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

23.1. ПРЕПРАЩА писмото от председателя на Окръжен съд гр. Бургас относно приложение на индексите за отчитане на резултатите по делата от въззивна и касационна проверка на Работната група за индексите.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ